Yoni uga bisa ditegesi minangka kaya vagina (alat kelamin saka wong wadon), minangka lambang kasuburan ing jaman pra-sejarah.[2] Ing jaman perkembangan Hindhu, Yoni minangka lambang saka Dewi Parvati, garwané Dewa Siwa.[2] Nyawijiné Lingga lan Yoni ya iku ketemuné antarané wong lanang (Purusa) lan wong wadon (Pradhana) minangka lambang kasuburan, saéngga tuwuh panguripan anyar utawa kelairan.[2] Mula, pamujaan lingga-yoni minangka nyaiwijiné Dewa Siwa lan Dewi Parvati ya iku sawijining barokah kanggo masyarakat ing jaman biyèn. Saéngga padatan lingga-yoni dipapanaké ing wewengkon pertanian utawa pamujaan para tani ing jaman iku.[2]